K O R R A L D U S

Haapsalu		    	      17. aprill 2014 nr 283

Sotsiaalkomisjoni koosseisu
ja põhimääruse kinnitamine 

Juhindudes sotsiaalhoolekande seaduse § 33, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 50 ja haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalu Linnavalitsuse sotsiaalkomisjoni koosseis alljärgnevalt:
Komisjoni esimees:    	Kaja Rootare, aselinnapea;
Komisjoni liikmed: 	Kille Alterman, lastehoolekande spetsialist;
Kaidi Jõgisaar, sotsiaaltoetuste spetsialist;
		        			Krista Levina, puuetega inimeste kaitse spetsialist;
		        			Milvi Maiste , kooli sotsiaaltöötaja;
		       			Serli Küünarpuu, Haapsalu Sotsiaalmaja direktor;
					Kristi Karm, kooli sotsiaaltöötaja;
					Külli Sööt, lastekaitse spetsialist.
2.	Kinnitada Sotsiaalkomisjoni põhimäärus (lisatud).
3.	Tunnistada kehtetuks Haapsalu Linnavalitsuse 24.10.2012 määrus nr 7 „Sotsiaalkomisjoni koosseisu ja põhimääruse kinnitamine“, Haapsalu Linnavalitsuse 08.01.2014 määrus nr 8 „Sotsiaalkomisjoni koosseisu kinnitamine“.
4.	Korraldus jõustub 17.04.2014.a.

Urmas Sukles
Linnapea				Erko Kalev
				Linnasekretär

	 	

Kinnitatud
							  Haapsalu Linnavalitsuse
                                                                                      17.04.2014 korraldusega nr 283

SOTSIAALKOMISJONI PÕHIMÄÄRUS

§ 1. Üldsätted
(1)	Sotsiaalkomisjon on Haapsalu Linnavalitsuse juures tegutsev komisjon sotsiaal-hoolekande valdkonnas linnakodanike avalduste ja kaebuste menetlemiseks ja abi võimaldamise üle otsustamiseks.
(2)	Sotsiaalkomisjon (edaspidi komisjon) juhindub oma tegevuses Eesti Vabariigi seadustest, Haapsalu linna õigusaktidest ja käesolevast põhimäärusest.
(3)	Komisjoni moodustab ja tema tegevuse lõpetab ning komisjoni koosseisu kinnitab ja teeb selles muudatusi Haapsalu Linnavalitsus.
(4)	Linnavalitsus moodustab komisjoni määramata ajaks.
(5)	Komisjon töötab põhimääruse alusel kooskõlas andmekaitseseadusega. Põhimääruse kinnitab, muudab ja tühistab Haapsalu Linnavalitsus.

§ 2. Komisjoni ülesanded
Komisjoni ülesandeks on Haapsalu Linnavalitsuse sotsiaal- ja tervishoiuosakonna poolt komisjonile edastatud avalduste menetlemine ning ettepanekute tegemine linnavalitsusele sotsiaalhoolekande alaste küsimuste lahendamiseks ja hoolekande valdkonna arendamiseks.

§ 3. Komisjoni koosseis
(1)	Komisjoni liikmed kinnitab Linnavalitsus.
(2)	Komisjoni esimees on sotsiaal-ja tervishoiuvaldkonda kureeriv linnavalitsuse liige.
(3)	Komisjoni esimehel on õigus vajaduse korral kaasata sõnaõigusega komisjoni töösse teisi isikuid.

§ 4. Komisjoni töökord ja asjaajamine
(1)	Komisjoni töövormiks on koosolek, mis toimub mitte harvem kui üks kord kuus.
(2)	Komisjon valib oma liikmete hulgast komisjoni aseesimehe ja sekretäri.
(3)	Komisjoni esimees või tema äraolekul aseesimees, teavitab komisjoni liikmeid koosoleku toimumisest ning esialgsest päevakorrast mitte vähem kui 5 tööpäeva ette. Teade edastatakse komisjoni liikmetele elektrooniliselt või teavitab komisjoni esimees koosoleku toimumisest komisjoni liikmeid telefoni teel edastades esimesel võimalusel koosoleku esialgse päevakorra.
(4)	Komisjon on otsustusvõimeline, kui koosolekust võtab osa vähemalt pool komisjoni koosseisust sealhulgas komisjoni esimees. Igal komisjoni liikmel on üks hääl. Komisjon teeb oma otsused poolthäälteenamusega. Häälte võrdsuse korral on otsustav komisjoni esimehe hääl.
(5)	Komisjoni päevakorda võib ettepanekuid teha iga komisjoni liige.
(6)	Komisjoni otsused protokollitakse. Komisjoni protokolli koostamisel lähtutakse Haapsalu Linnavalitsuse asjaajamiskorrast.
(7)	Komisjonile laekunud avalduste rahuldamiseks või rahuldamata jätmiseks hindab komisjon avalduse põhjendatust, komisjonile teada olevat faktilist tõendusmaterjali ja muid juhtumiga seotud asjaolusid.
(8)	Isikute avaldusi, mida ei saa lahendada ühe kuu jooksul, jäävad menetlusse võimalikest parima lahenduse leidmiseni.
(9)	Komisjoni otsused on lõplikud, avaldajale teatatakse otsusest kirjalikult 5 tööpäeva jooksul otsuse tegemise päevast alates.
10) Komisjoni töödokumente hoiab ja säilitab Haapsalu Linnavalitsuse sotsiaal- ja tervishoiuosakond.
11) Komisjoni koosolekud on kinnised, komisjoni töös osaleja ei tohi levitada talle töö käigus teatavaks saanud informatsiooni ega kommenteerida arutelu käiku kolmandatele isikutele.

§ 5. Komisjoni pädevus
(1)	Komisjoni pädevuses on:
1) otsustada Haapsalu linna eelarvest elanikkonnale makstavate sotsiaaltoetuste määramise ja maksmise üle nii avaldajate lõikes kui summaliselt;
2) otsustada riikliku toimetulekutoetuse määramise ja maksmise üle nii avaldajate lõikes kui summaliselt;
3) otsustada puudega laste hooldajatele hooldajatoetuse määramise ja maksmise üle
     nii avaldajate lõikes kui summaliselt;
4) otsustada vajaduspõhise peretoetuse määramise ja maksmise üle nii avaldajate lõikes kui summaliselt
5) otsustada Haapsalu linna eelarvest elanikkonnale võimaldatavatele sotsiaalteenustele suunamise üle nii avaldajate lõikes kui summaliselt;
6) otsustada muu abi andmise üle nii avaldajate lõikes kui võimaldatava abi liikide osas;
7) otsustada hoolekande ja tervishoiu alaste projektide rahastamise üle nii taotlejate lõikes kui summaliselt;
8) teha linnavalitsuse kaudu komisjoni tööks vajalikke järelpärimisi ja saada linnavalitsuse struktuurüksustelt ja linna asutustelt oma tegevuseks vajalikku informatsiooni;
9) kaasata töösse vajadusel vastava ettevalmistusega eksperte ja asjatundjaid väljastpoolt sotsiaalkomisjoni.

§ 6.  Asjaajamine
(1)	Komisjoni asjaajamise keel on eesti keel.
(2)	Komisjoni töödokumendid on kõigile komisjoni liikmetele kättesaadavad. Avalikustamisele ei kuulu protokollides ja otsustes sisalduvaid andmeid, mille väljastamine on seadusega keelatud või on mõeldud ametialaseks kasutamiseks.
(3)	Komisjoni kirjavahetus teiste asjasse puudutavate isikutega toimub linnakantselei kaudu.
(4)	Komisjonile esitatud materjalid registreeritakse linnakantselei poolt.
(5)	Komisjoni otsus vormistatakse Haapsalu Linnavalitsuse ametlikule plangile ning peab sisaldama:
1) sissejuhatust, milles märgitakse ära otsuse tegija ja otsuse tegemise kuupäev;
2) kirjeldavat osa, mis sisaldab kokkuvõtte toetuse taotlusest; 
3) põhjendust, milles näidatakse ära otsuse aluseks olevad faktilised ja õiguslikud alused;
4) resolutsiooni toetuse rahuldamise või rahuldamata jätmise osas;
5) viidet otsuse vaidlustamise viisi ja korra kohta;
6) märget otsuse kättetoimetamise viisi kohta;
(6) Komisjoni protokollitud otsused edastatakse sotsiaal- ja tervishoiuosakonnale sotsiaaltoetuste  väljamaksete korraldamiseks või sotsiaalteenustele suunamiseks.
 (7) Komisjoni otsused esitatakse ettepanekuna linnavalitsusele, kes teeb lõpliku otsuse linnavalitsuse korraldusena.